English: Diolch, Mabon. I understand the passion that you bring to this and the frustration of people who aren't in Government about the reason that we have to pilot and consult on things, but the reason is because we must consult on changes to the rules; otherwise we will be judicially reviewed, and the process will slow right down. So, I share your frustration, but we must consult on it. We must make sure that we have a range of views in place and that it's a genuine consultation. We will certainly be consulting on the changes to the planning rules. One of the things I particularly want to have a look at, though, is whether we have to have a one-size-fits-all. It's a particularly complex part of planning law, but I would very much like to - . Well, we're taking advice on whether we can have particular planning rules in particular communities, which are not necessary elsewhere in Wales, and so we don't have to force particular change-of-use-type arrangements on areas that don't need to have that kind of control, particularly, for example, in inner cities and so on, where there's a completely different, although equal, problem with the sort of issues that we're looking at. In terms of affordability, there are a range of issues with affordability and the increasing number of homes that are outside the affordability bracket of local people. They aren't all about second homes. Some of them are around things around the lending regime, for example. It's not at all uncommon in my constituency for people to come to me who have paid rent substantially more than they would have to pay on a mortgage over a long period of time, only to find that that doesn't count for anything for their financial status, and their inability to pull a deposit together, unless they have the bank of mum and dad to help them out, is just prohibitive. So, they can never get on that first step, despite the fact that they have quite clearly been able to afford a rent of much greater than the mortgage payment for a very long time. So, we need to work with schemes like Help to Buy and with our lenders to make sure that we have areas where we can help local people get together the financial wherewithal to buy the homes that they want to buy. So, it's not just about the sheer cost of the most expensive homes. One of the ways that we are looking to do that is with the community land trust that I spoke to yesterday in Solva, where we have a shared equity scheme, effectively, so that people can get a foot on the ladder, they can get a bit of the developing value of the house that they live in, but they don't have the right to sell it on to anyone they like at a vast profit; they can take their equity out and move on if they want to. I'm really keen to look at schemes of that sort across Wales. One of the big issues with planning is that you can, very frequently, control the first sale but not the subsequent ones. So, we can control the sale of the house as a main house on the first occasion that it is sold; it's very difficult to do that for the fourth sale. And so, one of the things we're looking to do is to make sure that we retain that house as a local house forward into the future, and that has proven much more difficult to do right across the world. And I can assure you, Mabon, that I most certainly am looking at international examples of this, but unfortunately, so far, they're all showing the same issues - the first one is fine and subsequent ones are much more problematic. So, we'll be looking to see what we can do to ensure that. I'm very keen on having a sort of golden share, a public share, in that that prevents the sale onwards to anybody you feel like at any price you like, and retains that house in local ownership. But that, of course, is a compromise on the owner-occupier-type arrangement that we're familiar with across Britain. So, we will be looking to see what we can do to pilot some of that. We are not the repository of all the good information; I'm very happy to work cross-party with you, both in public and in working groups behind the scenes to make sure that we explore all of the good ideas. Several good ideas have been put forward already around social partnerships, social enterprises, taking control of particular holiday let arrangements and so on that I'm very keen to explore as well. What I'm trying to demonstrate here, Llywydd, is that we're very open to looking at a range of solutions that will be different for each community in Wales, because each community has a different problem; they're not all the same. We do have one community that has put itself forward as a pilot, but we have only the one at the moment. So, if Members of the Senedd want to encourage communities in their areas to come forward and pilot some of these arrangements, I'd be more than happy to speak to them very promptly to get that up and running. Llywydd, I will, at some point in the future, come to the Senedd floor and set out the issue with how long it takes us to get various pieces of legislation in. I do think people out there in Wales need to understand some of the constraints, because it's very frustrating to have the call to action, knowing that it's actually impossible to deliver in that short period of time that people really want to see.
Welsh: Diolch, Mabon. Rwy'n deall eich angerdd chi a rhwystredigaeth pobl nad ydyn mewn Llywodraeth ynghylch y rheswm bod yn rhaid i ni dreialu ac ymgynghori ar bethau, ond y rheswm yw bod yn rhaid i ni ymgynghori ar newidiadau i'r rheolau; fel arall byddwn yn cael ein hadolygu'n farnwrol, a bydd y broses yn arafu y dra helaeth. Felly, rwy'n rhannu eich rhwystredigaeth, ond mae'n rhaid i ni ymgynghori yn ei gylch. Mae'n rhaid i ni sicrhau bod gennym ni amrywiaeth o safbwyntiau ar waith a'i fod yn ymgynghoriad dilys. Byddwn yn sicr yn ymgynghori ar y newidiadau i'r rheolau cynllunio. Un o'r pethau yr wyf i eisiau edrych arno yn arbennig, serch hynny, yw pa un a oes rhaid i ni gael un ateb sy'n addas i bawb. Mae'n rhan arbennig o gymhleth o gyfraith cynllunio, ond hoffwn i'n fawr - . Wel, rydym ni'n cymryd cyngor ynghylch pa un a allwn ni fod â rheolau cynllunio penodol mewn cymunedau penodol, nad ydyn nhw yn angenrheidiol mewn mannau eraill yng Nghymru, ac felly nid oes rhaid i ni orfodi trefniadau newid defnydd penodol mewn ardaloedd lle nad oes angen iddyn nhw gael y math hwnnw o reolaeth, yn enwedig, er enghraifft, yng nghanol dinasoedd ac yn y blaen, lle ceir problem hollol wahanol, er yn gyfartal, o ran y math o faterion yr ydym yn edrych arnyn nhw. O ran fforddiadwyedd, mae amrywiaeth o broblemau o ran fforddiadwyedd a'r nifer cynyddol o gartrefi sydd y tu allan i ddosbarth fforddiadwyedd pobl leol. Nid ydyn nhw i gyd yn ymwneud ag ail gartrefi. Mae rhai ohonyn nhw yn ymwneud â'r gyfundrefn fenthyca, er enghraifft. Nid yw'n anghyffredin o gwbl yn fy etholaeth i, i bobl ddod ataf sydd wedi talu rhent sy'n fwy o lawer nag y byddai'n rhaid iddyn nhw ei dalu am forgais dros gyfnod hir o amser, dim ond i ganfod nad yw hynny'n cyfrif dim o gwbl o ran eu statws ariannol, a'u hanallu i fforddio blaendal, oni bai fod ganddyn nhw fanc mam a dad i'w helpu, mae'n afresymol. Felly, ni allan nhw byth fynd ar y gris cyntaf hwnnw, er eu bod yn amlwg wedi gallu fforddio talu rhent llawer mwy na'r taliad morgais ers amser maith. Felly, mae angen i ni weithio gyda chynlluniau fel Cymorth i Brynu a chyda'n benthycwyr i sicrhau bod gennym feysydd lle gallwn helpu pobl leol i gael gafael ar yr adnoddau ariannol i brynu'r cartrefi y maen nhw eisiau eu prynu. Felly, nid yw'n ymwneud â dim ond cost y cartrefi drutaf. Un o'r ffyrdd yr ydym yn ceisio gwneud hynny yw gyda'r ymddiriedolaeth tir cymunedol y siaradais â hi ddoe yn Solfach, lle mae gennym ni gynllun rhannu ecwiti, i bob pwrpas, fel y gall pobl gael troed ar yr ysgol, gallan nhw gael ychydig o werth datblygol y tŷ y maen nhw'n byw ynddo, ond nid oes ganddyn nhw'r hawl i'w werthu i unrhyw un o'u dewis eu hunain am elw enfawr; gallan nhw dynnu eu hecwiti allan a symud ymlaen os ydyn nhw'n dymuno gwneud hynny. Rwy'n awyddus iawn i edrych ar gynlluniau o'r math hwnnw ledled Cymru. Un o'r problemau mawr gyda chynllunio yw y gallwch, yn aml iawn, reoli'r gwerthiant cyntaf ond nid y rhai dilynol. Felly, gallwn reoli gwerthiant y tŷ fel prif dŷ y tro cyntaf iddo gael ei werthu; mae'n anodd iawn gwneud hynny ar gyfer y pedwerydd gwerthiant. Ac felly, un o'r pethau yr ydym ni'n bwriadu ei wneud yw sicrhau ein bod yn cadw'r tŷ hwnnw yn dŷ lleol ymlaen i'r dyfodol, ac mae hynny wedi profi'n llawer anos ei wneud ar draws y byd. A gallaf eich sicrhau, Mabon, fy mod yn sicr yn edrych ar enghreifftiau rhyngwladol o hyn, ond yn anffodus, hyd yn hyn, maen nhw i gyd yn dangos yr un problemau - mae'r un cyntaf yn iawn ac mae'r rhai dilynol yn llawer mwy problemus. Felly, byddwn yn edrych i weld beth y gallwn ei wneud i sicrhau hynny. Rwy'n awyddus iawn i gael rhyw fath o gyfran euraid, cyfran gyhoeddus, gan fod hynny'n atal y gwerthiant ymlaen i unrhyw un o'ch dewis am unrhyw bris o'ch dewis chi, ac yn cadw'r tŷ hwnnw mewn perchnogaeth leol. Ond mae hynny, wrth gwrs, yn gyfaddawd o ran y trefniant perchen-feddiannydd yr ydym yn gyfarwydd ag ef ledled Prydain. Felly, byddwn yn edrych i weld beth allwn ni ei wneud i dreialu rhywfaint o hynny. Nid ni yw storfa'r holl wybodaeth dda; rwy'n hapus iawn i weithio'n drawsbleidiol gyda chi, yn gyhoeddus ac mewn gweithgorau y tu ôl i'r llenni i sicrhau ein bod yn archwilio'r holl syniadau da. Mae nifer o syniadau da wedi'u cyflwyno eisoes ynghylch partneriaethau cymdeithasol, mentrau cymdeithasol, cymryd rheolaeth dros drefniadau gosod eiddo ar gyfer gwyliau penodol ac ati, yr wyf i'n awyddus iawn i'w harchwilio hefyd. Yr hyn rwy'n ceisio ei ddangos yn y fan yma, Llywydd, yw ein bod ni'n barod iawn i edrych ar amrywiaeth o atebion a fydd yn wahanol i bob cymuned yng Nghymru, oherwydd y mae gan bob cymuned broblem wahanol; nid ydyn nhw i gyd yr un fath. Mae gennym ni un gymuned sydd wedi cynnig ei hun fel cynllun treialu, ond dim ond yr un sydd gennym ni ar hyn o bryd. Felly, os yw Aelodau'r Senedd eisiau annog cymunedau yn eu hardaloedd hwy i ddod ymlaen a threialu rhai o'r trefniadau hyn, byddwn yn fwy na pharod i siarad â nhw yn fuan iawn i roi hynny ar waith. Llywydd, byddaf, rywbryd yn y dyfodol, yn dod i lawr y Senedd ac yn nodi'r mater o ba mor hir y mae hi'n ei gymryd i ni gael gwahanol ddarnau o ddeddfwriaeth. Rwy'n credu bod angen i bobl yn y gymdeithas yng Nghymru ddeall rhai o'r cyfyngiadau, oherwydd mae'n rhwystredig iawn cael yr alwad i weithredu, gan wybod ei bod yn wirioneddol amhosibl cyflawni yn y cyfnod byr hwnnw, yr hyn y mae pobl wir yn dymuno ei weld.